als_Latn dik_Latn sag_Latn
Një grua me origjinë shqiptare ka humbur jetën në një aksident tragjik të ndodhur në Malin e Zi, ndërsa rreth 17 të tjerë kanë mbetur të plagosur. Aksidenti i rëndë rrugor ndodhi në orën 18:00 mes Tivarit dhe Ulqinit ndërsa autobusi ka dalë nga rruga dhe ka përfunduar në greminë në vendin e quajtur Ura e Mërkotit. 6 prej tyre ndodhen ne gjendje te rende.
Sipas informacioneve të sigurta që disponon Shqiptarja.com, në autobusin me targa AA 58 1 JX udhëtonin 53 persona, të gjithë me origjinë shqiptare, të cilët mendohet të kenë vizituar Dubrovnikun (Kroaci) për Krishtlindje dhe ishin duke u kthyer për në Shqipëri përmes Malit të Zi. Ky udhetim eshte mundesuar me autobusin e nje agjencie turistike.
Tridhjetë prej shqiptareve jane nxjerre nga autobusi nga forcat zjarrefikese dhe banoret e zones, duke shpëtuar me lëndime të lehta nga ky aksident. Të lënduarit lehtë janë dërguar në spitalin e Tivarit, ndërsa të plagosurit më rëndë janë dërguar në qendrën spitalore në Podgoricë për të marrë ndihmën e nevojshme mjekësore.
Shërbimi Zjarrfikës dhe specialistë të qarkullimit ndodhen në vendngjarje dhe pritet të zbardhen shkaqet e këtij aksidenti të rëndë.
Dervishi per A1 REPORT: Nuk kemi ende informacion per viktime. Ne autobus 25 shqiptare
Ndërkaq, në një lidhje telefonike për televizionin A1 REPORT, këshilltari për mediat në Ministrinë e Punëve të Jashtme, Glevi Dervishi, thotë se informacionet zyrtare që kanë ardhur nga ambasada jonë në Podgoricë, ende nuk bëhet fjalë për jetë të humbura, por për një grua të plagosur rëndë. Sipas informacioneve nga Mali i Zi, Dervishi thotë se në autobus ndodheshin 25 shqiptarë, të cilët kishin udhëtuar për turizëm drejt Dubrovnikut. Ajo thotë se terreni në segmentin ku ka ndodhur aksidenti është mjaft i vështirë, duke iu shtuar edhe kushtet klimaterike.
“Ambasada në Podgoricë na ka njoftuar në lidhje me aksidentin në Mal të Zi ku një autobus me turistë shqiptarë është aksidentuar. Autoritetet na kanë siguruar për ndihmën maksimale të dhënë ndaj shqiptarëve. Është nisur stafi diplomatik i ambasadës tonë në Podgoricë drejt vendit të ngjarjes dhe spitaleve ku ata ndodhen për mjekim. Në autobus kanë qenë 25 shqiptarë që udhëtonin për arsye turistike, midis tyre nga informacionet e deritashme konfirmohet që një shtetase është më rëndë se të tjerët. Nuk kemi ende një informacion të siguruar në rrugë zyrtare për një të vdekur.
Nga informacionet e deritanishme, në lidhje me shkaqet e aksidentit, bëhet fjalë për një terren të vështirë në atë segment rruge, por edhe si pasojë e kushteve të vështira klimaterike”, tha për A1 REPORT Dervishi.
Burimi: Shqiptarja.com
als_Latn als_Latn als_Latn als_Latn als_Latn als_Latn als_Latn als_Latn als_Latn